armvectores/hy_wikipedia_2023 huggingface dataset:
Աղքատության վկայական

«Աղքատության վկայություն» (ռուս.՝ «Свидетельство о бедности»), 1977 թվականի խորհրդային գեղարվեստական ֆիլմ, որը նկարահանել է ռեժիսոր Սամվել Գասպարովը Վայներ եղբայրների «Ժամացույց Պարոն Քելիի համար» (ռուս.՝ «Часы для мистера Келли») վեպի մոտիվներով։ Ֆիլմի պրեմիերան տեղի է ունեցել 1979 թվականի հունվարին։


== Սյուժե ==
Ֆիլմի գործողությունները տեղի են ունենում 1970-ականներին Օդեսայում։ Քրեական հետախուզության աշխատակիցները գտնում են հանցագործների ավազակախումբ, որոնք գողանում են թանկարժեք մետաղներ պարունակող փորձարարական ժամացույցների դետալներ և դրանք ուղարկում արտասահման օտարերկրացիների միջոցով։


== Դերերում ==
Ալեքսանդր Խոչինսկի – Ստանիսլավ Պավլովիչ Սոկոլով, ոստիկանության ավագ լեյտենանտ, ՍՍԳՊՎ-ի աշխատակից
Գրիգորի Օստրին – Վլադիմիր Իվանովիչ Տարասով, միլիցիայի փոխգնդապետ, ՍՍԳՊՎ-ի պետ
Կոնստանտին Ստեպանկով – Վիկտոր Միխայլովիչ Մակեև, ժամացույցի արհեստանոցի վարիչ (հնչյունավարել է Յուրի Սարանցևը)
Բորիս Խմելնիցկի – Գենադի Սեմյոնովիչ Կոստյուկ, «Խաչ», ավազակ (հնչյունավորել է Օլեգ Մոկշանցևը)
Օլգա Գասպարովա – Օլգա Ալեքսեևնա, բուժքույր, Կոստյուկի ընկերուհին
Լև Պերֆիլով – Յուրի Սեմյոնովիչ Մոսին, «Չալի», մեխանիկ, Կոստյուկի հանցակից
Գենադի Վորոպաև – Մաքս Ցինկլեր, ժամացույցի դետալների գնորդ
Արսենի Բարսկի – Պրոկոֆի Վիկենտևիչ Կորժաև, սպեկուլյանտ
Ելենա Ամինովա – Սոկոլովի ընկերուհին
Բորիս Բիտյուկով – ժամացույցի գործարանի տնօրեն (հնչյունավորել է Ալեքսեյ Սաֆոնովը)
Օլգա Բիտյուկովա – Ալլա, Մակեևի դուստրը
Միխայիլ Գոռնոստալ – ոստիկան  հրաձգարանում
Յուրի Գուսև – ժամագործական արվեստանոցի տեխնոլոգ
Լիդիա Կորոլյովա – Նինա Պավլովնա, Մոսինի հարևանուհին
Վլադիմիր Նիկիտին – տաքսու վարորդ
Մարինա Պետրովա – ոստիկանության լեյտենանտ
Ս. Ֆոնարյովա – Գալյա, ժամացույցի արհեստանոցի աշխատակցուհի
Ելենա Ցիպլակովա – Վիտյայի ընկերուհին (լուսագրերում նշված չէ)
Վիկտոր Կոզաչուկ – ժամացույցի արհեստանոցի աշխատակից (լուսագրերում նշված չէ)


== Նկարահանող խումբ ==
Սցենարի հեղինակներ՝ Արկադի Վայներ, Գեորգի Վայներ
Բեմադրող ռեժիսոր՝ Սամվել Գասպարով
Բեմադրող օպերատոր՝ Ալեքսանդր Պոլիննիկով
Բեմադրող նկարիչ՝ Լարիսա Տոկարևա
Կոմպոզիտոր՝ Եվգենի Ստիխին


== Նկարահանումների վայր ==
Ֆիլմի նկարահանումներն անցկացվել են Օդեսայում։


== Տարբերություններ վիպակից ==
Ֆիլմի սցենարը զգալիորեն տարբերվում է «Ժամացույց պարոն Քելիի համար» վիպակից։ Ֆիլմի գործողություններըը Մոսկվայից տեղափոխվել են Օդեսա։ Մոսկվայի քրեական հետախուզության աշխատակիցներ Ստանիսլավ Տիխոնովի և Վլադիմիր Շարապովի փոխարեն ֆիլմում հանդես են գալիս ՍՍԳՊՎ-ի աշխատակիցներ Ստանիսլավ Սոկոլովը և Վլադիմիր Տարասովը, արհեստանոցի վարիչ Բալաշովին՝ Մակեևը։


== Այլ էկրանավորումներ ==
2015 թվականին «Ժամացույց պարոն Քելիի համար» վիպակը էկրանավորվել է «Քննիչ Տիխոնովը» հեռուստասերիալի շրջանակներում (ֆիլմ № 4, սերիա 9-10)։


== Ծանոթագրություններ ==
Կուչումովո

Կուչումովո (ռուս.՝ Кучумово, բաշկիրերեն՝ Күсем), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 153 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գայմարովկա (գյուղ, Կոբելյակի շրջան)

Գայմարովկա (ուկրաիներեն՝ Гаймарівка), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Գայմարովկա գյուղում բնակվում էր 35 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չերնիշկովսկի

Չերնիշկովսկի (ռուս.՝ Чернышковский), քաղաքատիպ ավան Ռուսաստանի Վոլգոգրադի մարզի Չեռնիշկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 5444 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շարամա

Շարամա (ռուս.՝ Шарама), գետ Ռուսաստանում, հոսում է Չեյլաբինսկի շրջան։ Գետաբերանը գտնվում է Ուֆա գետի ափից 646 կմ հեռավորության վրա։ Գետի երկարությունը կազմում է 17 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010201112111100020834
Կոդը ըստ հիդրոլոգիական հետազոտության (ՌԴ) — 111102083
Ավազանի կոդը — 10.01.02.011
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Կրյոզիե լը Նյոֆ

Կրյոզիե լը Նյոֆ (ֆր.՝ Creuzier-le-Neuf), համայնք Ֆրանսիայի Օվերն մարզի Ալյեի գավառի Վիշի շրջանում։ Մտնում է Հյուսիսային Կյուսե կանտոնի կազմի մեջ։ 
Համայնքի INSEE կոդ՝ 03093։


== Բնակչություն ==
Համայնքի բնակչությունը 2008 թվականին կազմում էր 1007 մարդ։


== Տնտեսություն ==
2007 թվականի տվյալներով 664 աշխատունակ տարիքի մարդկանցից (15-64 տարեկան) 504-ը տնտեսապես ակտիվ էին, 160-ը անգործունակ (ակտիվության ցուցանիշը 75,9 %, 1999 թվականին եղել է՝ 73,7 %)։ 504 աշխատունակ բնակիչներից 470-ը աշխատում էին (234 տղամարդ և 236 կին), անաշխատանք էին 34-ը (17 տղամարդ և 17 կին)։ 160 անգործունակ մարդկանցից 38-ը աշակերտներ կամ ուսանողներ են, 82-ը թոշակառու, 40-ը անաշխատունակ էին այլ պատճառներով։


== Տեսարժան վայրեր ==
Սեն Ֆրոն եկեղեցի՝ XI—XII դարեր
Շերմոն գոթական ժամատուն
Շերմոն դղյակի ավերակներ՝ XVIII դար


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կրյոզիե լը Նյոֆ» (ֆրանսերեն)։ Արխիվացված օրիգինալից 2012-10-08-ին։ Վերցված է 2012-7-6 
«Կրյոզիե լը Նյոֆ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
IWGP ծանրքաշային չեմպիոնատ

Ռեստլինգի միջազգային գրան պրիի (International Wrestling Grand Prix, IWGP) ծանրքաշային չեմպիոնատ (անգլ.՝ IWGP Heavyweight Championship, ճապ.՝ IWGPヘビー級王座), պրոֆեսիոնալ ըմբշամարտի (ռեստլինգ) բարձրագույն չեմպիոնական տիտղոս «New Japan Pro Wrestling» (NJPW) կազմակերպությունում։ Ներկայացվել է 1987 թվականի հունիսի 12-ին։
Տիտղոսը գործածվում է գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ։


== Արտաքին հղումներ ==
NJPW պաշտոնական կայք(ճապոներեն)
Աղա (կոչում)

Աղա (օսման.՝ أغا թուրքերեն՝ ağa ադրբ.՝ ağa պարսկերեն՝ آقا հին թյուրքերեն՝ аka — ավագ), Արևելքի մի շարք երկրներում (Օսմանյան կայսրություն, Սեֆյան Պարսկաստան և այլն) ավագներին դիմելու կարգ, որը ցույց է տալիս ավագի կոչումը և հռչակը։
Օսմանյան կայսրությունում այս կոչումը տրվում էր նաև հրամանատարներին, հատկապես ենիչերիների (yeniçeri ağası) և սիփահիների՝ (sipahi ağası), ինչպես նաև որոշ պալատային ծառայապետերի։ Ենիչերիների լիկվիդացումից հետո (1826 թ.) աղա էին անվանում օսմանյան բանակի կրտսեր և միջին կազմերի սպաներին։ Օսմանյան կայսրությունում շատ հաճախ «աղա» կոչումը տրվում էր նաև դատական ֆունկցիաներ իրականացնող անձանց, ինչպես նաև համայնքների ղեկավարներին։ Մոնղոլական որոշ ցեղախմբերում նույնպես կիրառվում է «աղա» տերմինը։
Ժամանակակից Թուրքիայում աղա կոչումը տրվում է հարուստ ագարակատերերին։ Հաճախ աղա կոչումը կցվում է նաև անձի անվանը։
Սեֆյան Պարսկաստանում, որպեսզի նշվի հարուստ անձի կամ ֆեոդալի բարձր դիրքը, փաստաթղթերում և աղբյուրներում հոգնակի թվով նշվում է աղալար (ağalar) եզրույթը։
Ինչպես նաև «աղա» տերմինը մի շարք թյուրքալեզու ազգերի մոտ նշանակում է «ավագ եղբայր» կամ էլ «հորեղբայր» (եթե «հորեղբայրը» տարիքով մեծ չէ, ապա հաճախ կիրառվում է նաև «կոկե» տերմինը) և օգտագործվում է՝ բնորոշելու առկա հարգանքը ավագների նկատմամբ։
Նախասովետական հայ իրականության մեջ՝ գյուղատեր, կալվածատեր, ինչպես նաև ունևոր մարդկանց դիմելու ձև։


== Ծանոթագրություններ ==


== Արտաքին հղումներ ==
И.П. Петрушевский «Очерки по истории феодальных отношений в Азербайджане и Армении в XVI - начале XIX вв.»
Սումսկոե (գյուղ, Սիմֆերոպոլի շրջան)

Անվան այլ կիրառումների համար տե՛ս՝ ՍումսկոեՍումսկոե (ուկրաիներեն՝ Сумське, Ղրիմի թաթարերեն՝ Sumskoye), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։
2001 թվականի տվյալներով Սումսկոե գյուղում բնակվում էր 260 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յոսի Բենայուն

Յոսի Բենայուն (եբրայերեն՝ יוסי בניון‎, մայիսի 5, 1980(1980-05-05), Դիմոնա, Իսրայել), հրեա պրոֆեսիոնալ ֆուտբոլիստ է, ով հանդես է գալիս «Արսենալում»։ Նրա իրավունքները պատկանում են «Չելսիին»


== Ծանոթագրություններ ==
125 (թիվ)

125 (հարյուր քսանհինգ), բնական թիվ, որը գտնվում է 124-ի և 126-ի միջև։


== Մաթեմատիկայում ==
125-ի թվանշանների գումարը հավասար է 8-ի
125-ի թվանշանների արտադրյալը հավասար է 10-ի
125-ը կենտ եռանիշ թիվ է
125-ի քառակուսին հավասար է 15 625-ի
125-ը 5 թվի խորանարդն է


== Այլ ոլորտներում ==
125 թ., Մ.թ.ա. 125 թ.
Տարվա 125-րդ օրը մայիսի 5-ն է (նահանջ տարիներին՝ մայիսի 4-ը)
ASCII-ում «}» նշանի համարը
Մենիլ Լետր

Մենիլ Լետր (ֆր.՝ Mesnil-Lettre), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 60 մարդ, բնակչության խտությունը` 6.75 մարդ/կմ²։ Բնակավայրը զբաղեցնում է 8.89 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ արևելք, Շալոն ան Շամպայն քաղաքից` 60 կմ հարավ, Տրուա քաղաքից` 23 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 40 աշխատունակ (15-64 տարեկան)  բնակիչ, որոնցից ակտիվ էին 33-ը, իսկ ոչ ակտիվները` 7։ Ակտիվության ցուցանիշը կազմում է 82,5 %։ 33 աշխատունակ մարդկանցից աշխատել է 31 անձ (17 տղամարդ և 14 կին)։ Գործազուրկ են եղել 2 անձ (0 տղամարդ և 2 կին)։ 7 անաշխատունակներից 4-ը եղել են աշակերտներ կամ ուսանողներ, 2-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆրիմոնտ շրջան (Կոլորադո)

Անվան այլ կիրառումների համար տե՛ս՝ Ֆրիմոնտ շրջան (այլ կիրառումներ)Ֆրիմոնտ շրջան (անգլ.՝ Fremont County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 3971 կմ² է, բնակչությունը՝ 46824 մարդ (2010 թ. տվյալներով)։ Շրջկենտրոնն է Քանյոն Սիթի բնակավայրը։ Կազմավորվել է 1861 թ.։
114 (թիվ)

114 (հարյուր տասնչորս), բնական թիվ, որը գտնվում է 113-ի և 115-ի միջև։


== Մաթեմատիկայում ==
114-ի թվանշանների գումարը հավասար է 6-ի
114-ի թվանշանների արտադրյալը հավասար է 4-ի
114-ը զույգ եռանիշ թիվ է
114-ի քառակուսին հավասար է 12 996-ի


== Գիտության մեջ ==
Ֆլեվորիումի ատոմային համարը


== Այլ ոլորտներում ==
114 թ., Մ.թ.ա. 114 թ.
Տարվա 114-րդ օրը ապրիլի 24-ն է (նահանջ տարիներին՝ ապրիլի 23-ը)
ASCII-ում «r» նշանի համարը
(9248) Սաուեր

(9248) Սաուեր (անգլ.՝ Sauer), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,8431 ա. մ., առավելագույնը մոտենում է 2,6263 ա. մ. հեռավորության վրա և հեռանում 3,0599 ա. մ.։ Արեգակի շուրջ մեկ ամբողջական պտույտ է կատարում 1751 երկրային օրվա ընթացքում, իր ուղեծրով շարժվելով միջինում 0,205597 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9248) Սաուեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արամաշոտ Պապայան

Արամաշոտ (Աշոտ) Պետրոսի Պապայան (սեպտեմբերի 15, 1911(1911-09-15), Բաթում, Ռուսական կայսրություն - նոյեմբերի 26, 1998(1998-11-26), Երևան, Հայաստան), հայ խորհրդային դրամատուրգ։ 1945 թվականից իր անվանն է միացրել եղբորորդու՝ Արամ Պապայանի անունը։ ԽՍՀՄ արվեստի վաստակավոր գործիչ (1975)։ ԽՍՀՄ գրողների միության անդամ 1944 թվականից։


== Կենսագրություն ==
Արամաշոտ Պապայանը ծնվել է Բաթումի քաղաքում։ 1926 թվականին ավարտել է Բաթումի Շահումյանի անվան հայկական դպրոցը։ 1927-1930 թվականներին աշխատել է Նովոռոսիյսկում։ 1930 թվականին սովորել է Դոնի Ռոստովի մանկավարժական ինստիտուտում։ 1931-1940 թթ. դերասան է եղել Դոնի Ռոստովի հայկական, 1944-1945 թթ.՝ Կիրովականի, այնուհետև՝ Էջմիածնի թատրոններում։ 1947-1949 թվականներին սովորել է Երևանի մարքսիզմ-լենինիզմի երեկոյան համալսարանում։ 1951 թ. ավարտել է Մաքսիմ Գորկու անվան գրականության ինստիտուտի գրական բարձրագույն դասընթացները։ Աշոտ Պետրոսի Պապայանի առաջին գործերն են «Երազ» (բեմ․ 1936) և «Մեր կռիվն արդար է» (բեմ․ 1941) դրամաները։ Հայտնի է դարձել եղբոր՝ դրամատուրգ Արամ Պապայանի հետ գրած «Մեծ հարսանիք» (բեմ․ 1944) կատակերգությամբ (1944-1945 թվականներին արժանացել է մրցանակի)։ Բեմադրվել են Պապայանի «Բարձունք» (1943), «Շշմեցուցիչ հարված» (1956), «Անաղուհաց փեսան» (1956), «Կենդանի հանգուցյալ» (1963), «Համեցեք Հակոբ Նշանիչի ծննդին» (1965), «Աշխարհն, այո, շուռ է եկել» (1967), «Արտասահմանյան փեսացու» (1972) և այլ կատակերգություններ։ Նրա սցենարներով «Հայֆիլմ»-ը նկարահանել է «Մանրուք» (1954), «Փեսատես» (1954) և «Իմ ընկերոջ մասին» (1959) կինոնկարները։ Պապայանի պիեսները ներկայացվել են Երևանի, Թբիլիսիի, Բաքվի, Ստեփանակերտի, ինչպես նաև այլ հանրապետությունների և արտասահմանյան մի քանի երկրների բեմերում։ Լույս են տեսել նրա «Աշխարհն, այո, շուռ է եկել» (ռուսերեն, Մոսկվա, 1974) և «Փարիզյան փեսացու» (բուլղարերեն, Սոֆիա, 1974) գրքերը։


== Պարգևներ ==
Ժողովուրդների բարեկամության շքանշան
«Պատվո նշան» շքանշան


== Երկեր ==
Պիեսների ժողովածու (գրքի մեջ տեղ է գտել Աշոտ Պապայանի «Բախտավորյալներ» պիեսը, հեղինակակից Արամ Պապայան), Երևան, Կուլտլուսհրատ, 1950, 116 էջ։
Շշմեցուցիչ հարված, Երևան, 1955, 39 էջ։
Մեծ հարսանիք, Երևան, 1960, 115 էջ։
Կատակերգություններ, Երևան, 1962, 450 էջ։
Ծիծաղ, Երևան, 1965, 396 էջ։
Աշխարհն, այո, շուռ է եկել, Երևան, «Հայաստան», 1968, 112 էջ։
Աշխարհն, այո, շուռ է եկել, Երևան, «Հայաստան», 1972, 449 էջ։
Արտասահմանյան փեսացու։ Պիեսների ժողովածու։ Սովետական գրող, 1982, 408 էջ։


== Ծանոթագրություններ ==
Կորտկերոս

Կորտկերոս (ռուս.՝ Корткерос, կոմի՝ Кӧрткерӧс), գյուղ Ռուսաստանի Կոմիի հանրապետության Կորտկերոսկի շրջանի կազմում։
Բնակչությունը 2005 թվականին գրանցված տվյալներով կազմում էր 4800 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
488

488 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 488 թվականն է, 
V դարի 88-րդ տարին։


== Դեպքեր ==


== Ծնունդներ ==


== Մահեր ==
Տերմինաբանություն

Տերմինաբանություն, եզրաբանություն, 

գիտության, տեխնիկայի, մշակույթի ու հասարակական կյանքի բոլոր բնագավառներին վերաբերող գիտական տերմինների (եզրերի) ամբողջություն
որևէ առանձին բնագավառի տերմինների համակարգ,
բառագիտության բաժին, որ զբաղվում է լեզվի տերմինների համակարգի ուսումնասիրությամբ։ Յուրաքանչյուր մասնագիտությանը հատուկ հասկացություններն արտահայտվում են համապատասխան տերմիններով, որոնք տվյալ մասնագիտության հասկացությունների համակարգի և տվյալ լեզվի բառային կազմի բաղկացուցիչ մասն են։ Տարբեր լեզուների տերմինաբանությունը գոյանում է տարբեր աղբյուրներից, եվրոպական լեզուներում տերմինաբանության գլխավոր աղբյուրը եղել են հունական և լատինական տերմինացված բառեր ու բառակապակցություններ, Մերձավոր Արևելքի մի շարք լեզուներում՝ արաբերեն բառեր։ Այդ լեզուների տերմինաբանության մի մասը կազմվել է ազգերի լեզվամիջոցներով։ Մի շարք լեզուների, այդ թվում՝ հայոց լեզվի, տերմինաբանությունը սկզբից ևեթ ունեցել է առավելապես ազգային բնույթ։ Հայերենի այժմյան տերմինաբանությունը բաղկացած է երեք շերտից՝ զուտ ազգային (ծանրաչափ, արբանյակ), փոխառյալ (պոզիտրոն, նուկլոն), խառը (սպեկտրագիր, էլեկտրագիր)։ Տեղեկատվության նպատակով հրատարակվում են տերմինաբանական բառարաններ՝ նվիրված այս կամ այն բնագավառին։ Հայերեն հրատարակվել են բժշկական, բուսաբանական, գրականագիտական, մաթեմատիկական, տնտեսագիտական, ռազմական, մարզական, պոլիտեխնիկական և այլ բնագավառների տերմինաբանական բառարաններ։ Տվյալ լեզվի այս կամ այն բնագավառի տերմինաբանության կանոնավորումը կատարվում է գիտական մեկ հասկացությանը մեկ բառ (կամ բառակապակցություն) սկզբունքի համաձայն, հնարավորինս վերացվում են տերմինային զուգահեռությունները։ Տերմինաբանությունյան կանոնավորումով զբաղվում են հատուկ հանձնախմբեր, կոմիտեներ, ՅՈԻՆԵՍԿՕ-ի Ինֆոտերմը և այլն։ Գիտության միջազգային ասպարեզում ձգտում կա ստեղծելու առանձին բնագավառների միջազգային տերմինաբանություն, և այդ նպատակով հրատարակվում են հատուկ կարգացանկեր։


== Տես նաև ==
Տերմինաբանական կոմիտե
Խաչղա

Խաչղա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ֆուրտեի

Ֆուրտեի  (իտալերեն՝ Furtei), կոմունա Իտալիայում, Սարդինիայի մարզում՝ Մեդիո Կամպիդանո գավառում։
Բնակչությունը կազմում է 1657 մարդ (2008 թվականի տվյալներով), բնակչության խտությունը կազմում է 63.44 մարդ/կմ²։ Զբաղեցնում է  26,12 կմ² մակերես տարածք։
Փոստային ինդեքսն է՝ 9040։ Հեռախոսային կոդը՝ 070։
Բնակավայրի հովանավորն է սուրբ Վարվարան։ Քաղաքի տոնը նշվում է դեկտեմբերի 4-ին։


== Արտաքին հղումներ ==
Բնակավայրի գլխավոր կայք (իտալ.)
Բաշխա

Բաշխա, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։


== Պամտություն ==
Թուրքերի և քրդերի կողմից կողոպտվել և ավերվել է 1895 թվականի ջարդերի ժամանակ։ Բաշխան վերջնականապես ամայացել է 1915 թվականին։


== Բնակչություն ==
XX դարի սկզբին ուներ 30 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Բաշխան ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Տոննե Բուտոն (կանտոն)

Տոննե Բուտոն (ֆր.՝ Tonnay-Boutonne), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Սեն Ժան դ՛Անժելի օկրուգի մեջ։ Համաձայն 2006 թվականի մարդահամարի կանտոնի բնակչությունը 3138 մարդ էր։Կանտոնի համարը 1738 է։ Կանտոնում կա 11 կոմունա։


== Տես նաև ==
Ֆրանսիայի համայնքների ցանկ
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ֆոմին (Զավետինսկի շրջան)

Անվան այլ կիրառումների համար տե՛ս՝ Ֆոմին (այլ կիրառումներ)Ֆոմին (ռուս.՝ Фомин), գյուղակ (խուտոր) Ռուսաստանի Դաշնության Ռոստովի մարզի Զավետինսկի շրջանում։ Ֆոմինսկի գյուղական համայնքի վարչական կենտրոնն է։
Բողաքար

Բողաքար , ձմեռանոց Թումանյանի շրջանում։ 1920-1930-ական թվականներին ունեցել է մշտական բնակիչներ։


== Ծանոթագրություններ ==
Զայցևո (գյուղ, Վիբորգսկի շրջան)

Անվան այլ կիրառումների համար տե՛ս՝ ԶայցևոԶայցևո (ռուս.՝ Зайцево), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 381 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (2006)

Ժողովածու (2006), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2006 թվի տակ։ Ձեռագիրը գրվել է 1623 թվականին Դավիթ քահանա գրչի կողմից։ Գրված է թղթի վրա, որը ունի 11x9.5 չափս։ Ձեռագիրը կազմված է 63 թերթից։ Գրված է միասյուն, բոլորագրով։ Պահպանակն ունի 4 էջ, գրված է մագաղաթի վրա՝ բոլորագիծ երկաթագրով։ Կազմը` կաշեպատ տախտակ դրոշմազարդ, աստառը՝ կտավ և ասեղնագործ շղարշ։ Հիշատակարաններ՝ 11ա, 45ա և այլուր, հետագայի՝ 1ա (1704 թվականից հետո)։


== Բովանդակություն ==
Պարզատոմար։
Թուղթ երկնառաք։


== Ծանոթագրություններ ==
Սպիտակաձյունիկ (ֆիլմ, 2011)

«Սպիտակաձյունիկ» (անգլ.՝ Snow White: The Fairest of Them All), 2001 թվականի հեռուստատեսային ֆենտեզի ֆիլմ, որ նկարահանել է ռեժիսոր Քերոլայն Թոմփսոնը հատուկ Hallmark Entertainment ընկերության համար։ Գլխավոր դերը կատարել է Քրիստին Քրոյկը։ Ֆիլմն ստեղծվել է Գրիմ եղբայրների համանուն հեքիաթի հիման վրա, որ նրանք գրել են 1812 թվականին։


== Սյուժե ==
Ֆիլմի սյուժեն ծավալվում է հեքիաթային թագավորությունում, որը կառավարում է թագուհի Էլսպետը (Միրանդա Ռիչարդսոն)։ Նա փորձում է ամեն կերպ ազատվել իր խորթ աղջկանից՝ Սպիտակաձյունիկից (Քրիստին Քրոյկ), որը գահի հավակնորդն է։ Սպիտակաձյունիկը խորթ մոր մոտից փախչում է անտառ, որտեղ գտնում է ընկերներ ի դեմս թզուկների, և նրանց միասին մտածում են, թե ինչպես գահընկեց անեն թագուհուն։


== Դերերում ==
Քրիստին Քրոյկ – Սպիտակաձյունիկ
Միրանդա Ռիչարդսոն – Էլսպետ թագուհի, Սպիտակաձյունիկի խորթ մայրը
Թայրոն Լեյտսո – հիասքանչ արքայազն Ալֆրեդ
Վերա Ֆարմիգա – Ժոզեֆինա, Սպիտակաձյունիկի մայրը
Թոմ Իրվին – Ջոն, Սպիտակաձյունիկի հայրը
Քլենսի Բրաուն – երազանքներ կատարող
Մայքլ Ջեյ Անդերսոն – Կիրակի, թզուկների գլխավորը
Մայքլ Գիլդեն – թզուկ Երկուշաբթի
Մայք Թրոմբինո – թզուկ Երեքշաբթի
Վինսենտ Սկյավելլի – թզուկ Չորեքշաբթի
Պեննի Բլեյք – թզուկ Հինգշաբթի
Մարտին Կլեբա – թզուկ Ուրբաթ
Ուորվիկ Դևիս – թզուկ Շաբաթ
Խոսե Սունիգա – Հեկտոր, որսորդ


== Թողարկում ==
Պրեմիերային ցուցադրությունը կայացել է ABC ալիքով 2001 թվականի հոկտեմբերի 28-ին որպես «The Wonderful World of Disney» հաղորդման մի մաս, ինչպես նաև ֆիլմը թողարկվել է Եվրոպայի և Միջին Արևելքի կինոթատրոններում։


== Ծանոթագրություններ ==
(6101) Տոմոկի

(6101) Տոմոկի (անգլ.՝ Tomoki), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 1-ին Տակեշի Ուրատայի կողմից Օոհիրայում։
Միջին հեռավորությունը Արեգակից կազմում է 2,249293 ա. մ., առավելագույնը մոտենում է 1,9746 ա. մ. հեռավորության վրա և հեռանում 2,524 ա. մ.։ Արեգակի շուրջ մեկ ամբողջական պտույտ է կատարում 1232,16 երկրային օրվա ընթացքում, իր ուղեծրով շարժվելով միջինում 0,29217 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6101) Տոմոկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուղերձ

Ուղերձ, գեղարվեստական ստեղծագործություն, որի մեջ հեղինակը իր խոսքն ուղղում է որևէ անհատի կամ մարդկանց խմբի։ Ուղերձը մի ժամանակ շատ տարածված յուրօրինակ գրական ժանր է եղել (չափածո նամակ)։ Այդպիսի գործեր են Ե. Չարենցի «Թուղթ Ակսել Բակունցին` գրված Լենինգրադից», «Ուղերձ մեր հանճարեղ վարպետներին», «Ընթերցող պոետին», Ն. Զարյանի «Ուղերձ իմ ժողովրդին» բանաստեղծությունները։


== Ծանոթագրություններ ==
Չապաևկա (գյուղ, Սախնովշչինսկի շրջան)

Անվան այլ կիրառումների համար տե՛ս՝ ՉապաևկաՉապաևկա (ուկրաիներեն՝ Чапаєвка), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1929 թվականին։
2001 թվականի տվյալներով Չապաևկա գյուղում բնակվում էր 92 մարդ։ Բնակավայրը զբաղեցնում է 0,33 կմ² տարածք։ Բնակչության խտությունը կազմում էր 278,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սևագլուխ քրքջան

Սևագլուխ քրքջանը պատկանում է որորների ընտանիքին։ Տարածված է Եվրոպայում, Ղրիմում, Ազովի ծովում, Միջին Ասիայում ,Մոնղոլիայում։
Հայաստանում տարածված որորներից ամենահազվագյուտն ու խոշորն է։ Համարվում է հազվագյուտ ձմեռող տեսակ։ Նշված է Արարատյան հարթավայրի ձկնաբուծական տնտեսություննրի ջրավազաններում, բնական լճակներում և Սևանի ավազանում։ 


== Արտաքին տեսք ==
Մեջքը և թևերը մոխրագույն են, թևերի ծայրը և գլուխը սև, մարմնի մյուս մասերը սպիտակ են, ոտքերը դեղին, կտուցը կարմրադեղնագույն է՝ օղակավորված սև շերտով։ Ձմռանը գլուխը գորշասևագույն է։ Երիտասարդ անհատները գորշագույն են, սպիտակ որովայոնվ, պոչը երիզված է սև շերտով։ Թևերի բացվածքը՝ 175սմ։ Քաշը՝1.8-2կգ։


== Վարքը ==
Ձմեռելու են գալիս սեպտեմբեր-հոկտեմբեր ամիսներին։ Գարնանային վերադարձը դեպի բնադրավայրերը տեղի է ունենում մարտի վերջերին։ Սնվում է թույլ և հիվանդ ձկներով ու նրանց մնացորդներով և կրծողներով։ Բավական լռակյաց թռչուն է, ձայնը ցածր է, բայց կոպիտ։


== Արտաքին հղումներ ==
Ռուսաստանի ողնաշարավոր կենդանիները։ Սևագլուխ քրքջանը Archived 2018-03-22 at the Wayback Machine.


== Ծանոթագրություններ ==
Ժուրավկա (գյուղ, Սումիի շրջան)

Անվան այլ կիրառումների համար տե՛ս՝ ԺուրավկաԺուրավկա (ուկրաիներեն՝ Журавка), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Ժուրավկա գյուղում բնակվում էր 158 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ճերմակավան

Ճերմակավան, ամայացած գյուղ Հայաստանի Տավուշի մարզում, Գետիկի հովտի ձախափնյա լանջին, Խաչարձան գյուղից 11 կմ հարավ-արևմուտք։ Պատկանում է Խաչարձան համայնքին։
Ճերմակավան է վերանվանվել 1991 թ.-ի ապրիլի 3-ին։


== Բնակչություն ==
Ճերմակավանի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ և դաշտավարությամբ։


== Պատմամշակութային կառույցներ ==
Ճերմակավանի մեջ է գտնվում Ճերմակավան գյուղատեղին, գերեզմանոցը և 10-12-րդ դարերի եկեղեցին։ Վերջինս հայտնի է նաև «Աղքիլիսա» և «Սպիտակ եղցի» անուններով։ Տեղակայված է գյուղի տարածքում՝ բլրի վրա։ Ընդգրկված է Ճերմակավանի պատմության և մշակույթի անշարժ հուշարձանների ցանկում՝ 10.36.1/1.1 համարի տակ։


== Տես նաև ==
Ճերմակավանի պատմության և մշակույթի անշարժ հուշարձանների ցանկ (Տավուշի մարզ)


== Արտաքին հղումներ ==
2001 թվականի Հայաստանի մարդահամարի արդյունքները, Հայաստանի վիճակագրական կոմիտե
Brady Kiesling, Rediscovering Armenia, p. 111, available online at the website of the Internet Archive:


== Ծանոթագրություններ ==
Էփեքյոյ

Էփեքյոյ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ալվինա Թոզլիյան

Ալվինա Վլադիմիրի Թոզլիյան (սեպտեմբերի 15, 1991(1991-09-15), Տուապսե, Կրասնոդարի երկրամաս, ՌԽՖՍՀ, ԽՍՀՄ), ռուսական թատրոնի ու կինոյի դերասանուհի։


== Կենսագրություն ==
Ալվինա Թոզլիյանը ծնվել է 1991 թվականի սեպտեմբերի 15-ին։ 2012 թվականին ավարտել է Կրասնոդարի թատերական համալսարանի թատերական ֆակուլտետը՝ դրամատիկական թատրոնի և կինոյի դերասան մասնագիտությամբ (ՌԴ վաստակավոր արտիստ, ռեժիսոր Վլադիմիր Ռոգուլչենկոյի արվեստանոցը)։ 2010-2012 թվականներին աշխատել է Կրասնոդարի երիտասարդական թատրոնում։


== Գործունեություն ==


=== Դերերը թատրոնում ===


=== Ֆիլմագրություն ===


== Մրցանակներ և պարգևներ ==
2011 - գավաթ «Արթ սուսերամարտ» անվանակարգում


== Ծանոթագրություններ ==
Գյոզեքսե

Գյոզեքսե, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գդանսկի բժշկական համալսարան

Գդանսկի բժշկական համալսարան (լեհ.՝ Gdański Uniwersytet Medyczny), բարձրագույն ուսումնական բժշկական հաստատություն Լեհաստանի Գդանսկ քաղաքում։ Հյուսիսային Լեհաստանի ամենահին և ամենախոշոր բժշկական ուսումնական հաստատությունն է։


== Պատմություն ==

Համալսարանն ստեղծվել է  1454 թվականին, երբ այդ ժամանակվա Դանցիգում հիմնադրվեկ է վիրաբույժների ցեխ, ապա բժշկական ամբիոն Ակադեմիական գիմնազիայում (Atheneum Gedanense)։
1935 թվականին Դանցիգ ազատ քաղաքի սենատը որոշել է ստեղծել գործնական պարապմունքների բժշկական ակադեմիա (Die Staatliche Akademie für Praktische Medizin zu Danzig)։ 1945 թվականից հետո այն վերակազմավորվել է որպես Բժշկական ակադեմիա։ 1950 թվականից մինչև 2009 թվականի մայիսի 19-ն այն գործել է որպես Գդանսկի բժշկական ակադեմիա։


== Կառուցվածք ==
Ներկայումս համալսարանում գործում են հետևյալ ֆակուլտետները․

Բժշկական ֆակուլտետ ստոմատոլոգիայի բաժանմունքով,
Առողջապահության ֆակուլտետ բժշկական խնամքի բաժանմունքով,
Դեղագործության ֆակուլտետ լաբորատոր բժշկության բաժանմունքով.
Կենսատեխնոլոգիայի միջբուհական ֆակուլտետ, որ ստեղծվել է Գդանսկի համալսարանի հետ միասին։2003 թվականին Գդանսկի բժշկական համալսարանի  կառուցվածքը Գդինյայում ընդգրկել է Միջգերատեսչական ինստիտուտ ծովային և արևադարձային բժշկության ոլորտում (ստեղծվել է 1935 թվականին)։
Ըստ սովորողների թվի՝ Գդանսկի բժշկական համալսարանն ընդգրկված է Լեհաստանի ամենախոշոր ուսումնական հաստատությունների առաջին եռյակում։


== Վարկանիշ ==
Երկիրը ԳԲՀ-ը ճանաչել է որպես Լեհաստանի լավագույն համալսարաններից մեկը։

Ազգային վարկանիշ․ 2017 թվականին ըստ շահույթ չհետապնդող Perspektywy կրթական կազմակերպության (այն սկսել է լեհական համալսարաններին վարկանշել սկսած 1998 թվականից), Գդանսկի բժշկական համալսարանը՝ որպես բժշկական դպրոց, զբաղեցրել է 2–րդ հորիզոնականը և 8–րդը՝ որպես ազգային համալսարան.։
International Ranking:
U.S. News & World Report: ԳԲՀ–ն՝ որպես Կլինիկական բժշկության համալսարան, Լավագույն գլոբալ համալսարանների 2017 թվականի ցանկում զբաղեցրել է 320-րդ հորիզոնականը.
Շանհայի ակադեմիա, Աշխարհի համալսարաններ․ ԳԲՀ–ը՝ որպես Կլինիկական բժշկության համալսարան, ստացել է 301-400։


== Ծանոթագրություններ ==


== Արտաքին հղումներ ==
Medical University of Gdańsk
Medical University of Gdańsk Canadian and U.S. recruitment office Archived 2012-11-28 at the Wayback Machine.
MUG English Division Students' Website
Institutions affiliated with MUG
ScanBalt
Baltic Sea Region Universities Network
Մրամորսկոե

Մրամորսկոե (ռուս.՝ Мраморское), գյուղ Ռուսաստանի Սվերդլովսկի մարզի Պոլևսկոյ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրոյդիզմի փարիզյան դպրոց

Ֆրոյդիզմի փարիզյան դպրոց (ֆր.՝ École freudienne de Paris), ֆարիզյան հոգեվերլուծական կազմակերպություն, որը ստեղծվել է 1964 թվականին, Ժակ Լականի կողմից: Ի սկզբանե այն հյուրընկալ էր բոլոր նրանց նկատմամբ ովքեր «հետաքրքրված էին հոգեվերլուծության պրակտիկայով» և Միջազգային հոգեվերլուծական միավորման անդամ չէին: Դպրոցը կարևոր հետազոտական ընկերություն էր, մինչև վերջինիս լուծարումը` 1980 թվականին:


== Նախապատմություն ==
1953 թվականին Փարիզյան հոգեվերլուծական ընկերության շրջանակներում հակամարտությունը այնպիսի լարվածության հասավ, որ մի խումբ անձիք, այդ թվում` Ժան Լականը որոշեցին ձևավորել Փարիզյան հոգեվերլուծական հասարակությունը: Միջազգային հոգեվերլուծական միավորման ճանաչումը ձեռք բերելու բազմամյա փորձերը վերջնականապես ավարտվեց 1963 թվականին, երբ Լականը հեռացվեց դրա կազմից, այն պարադիգմների վիճելիության պատճառով, որոնք նա շարադրում էր դասախոսությունների ժամանակ: ՄՀՄ-ն պահանջեց նրան հեռացնել աշխատող վերլուծանբանների շարքից և Լականը լքեց ՄՀՄ-ն, որը լուծարվեց հաջորդ տարի: Վերջինիս ակտիվ անդամների մի մասը անդամագրեցին Ֆրոյդիզմի ֆարիզյան դպրոցին, մնացյալը ստեղծեցին Ֆրանսիայի հոգեվերլուծաբանների ասոցիացիան ((ֆր.) L’Association Psychanalytique de France), որը գրեթե անմիջապես ընդունվեց ՄՀՄ-ի կողմից:


== Ստեղծում ==
1964 թվականի հունվարին, Լականը հրապարակեց «Կանոնադրությունը», նշանավորելով սեփական դպրոցի բացումը, որը հայտնի դարձավ Ֆրոյդիզմի փարիզյան դպրոց անվամբ: «Կանոնադրությունը» հավակնում էր բարոյական բարձր դիրքի ի տարբերություն ՄՀՄ-ի: Բոլոր ցանկացողներին կազմակերպության մեջ ընդունելու վիճելի հարցին ի պատասխան «Կանոնադրությունը» հայտարարեց, որ «Հոգեվերլուծաբան համարվում է նա, ով կատարել է դիտակտիկ բնավորության մեկ կամ մի քանի հետազոտություն: Դե ֆակտո այդպիսին է ընդլայնումը»:


== Հակասություն ==
Կազմակերպչական բնույթի ընդհանուր խնդիրները, ինչպես նաև հոգեվերլուծաբանական հարթակի բանավեճերը, որոնք հանգեցրին Ֆրոյդիզմի փարիզյան դպրոցի ստեղծմանը, նրան նույնպես չշրջանցեցին: 1967 թվականին Լականը առաջարկեց «Մուտքի իրավունք» հասկացությունը, հույս ունենալով վերջնականապես լուծել դպրոցի պրակտիկանտներ դառնալ ցանկացողների ատեստացիայի հարցը, սակայն մեկ տարի անց խմբից մի ամբողջ շարք անդամների հեռացումը, այսպես թե այնպես կատարվեց: Չնայած դրան, Լականյան դասախոսությունները, ակտիվորեն զարգացնելով Ֆրոյդի գաղափարները, լայն տարածում ունեին և անփոփոխ հետաքրքրություն էին առաջացնում մինչև դպրոցի փակումը:


== Արձակում ==
1968 թվականին պառակտման հետևանքով Լականի` իր դասախոսություններին ազատ հաճախման քաղաքականությունը կտրուկ խստացրեց: Տարիների ընթացքում բռնակալական ուղղափառությունը հանգեցրեց Լականի անհատական պաշտամունքի ստեղծմանը, որը հազիվ թե նպաստեց բաց բանավեճեի: Հնարավոր է, այս չլուծված խնդրի արդյունքը 1980 թվականին դպրոցի լուծարումն էր:


== Գրականություն ==
(անգլ.)Lacan J. Founding Act // Television. London, 1990.
(անգլ.)Macey D. The Four Fundamental Concepts of Psycho-Analysis. Penguin, 1994.
(անգլ.)Mitchell J. and Rose J. Feminine Sexuality. New York, 1982.
(անգլ.)Rose J. On Not Being Able To Sleep. London, 2003.


== Ծանոթագրություններ ==


== Արտաքին հղումներ ==
http://psyjournal.ru/ — Պրակտիկ հոգեբանության և հոգեվերլուծության ամսագիր
Մաֆուսայիլի լամպը, կամ Չեկիստների և մասոնների միջև վերջին ճակատամարտը

«Մաֆուսայիլի լամպը, կամ Չեկիստների և մասոնների միջև վերջին ճակատամարտը» (ռուս.՝ «Лампа Мафусаила, или Крайняя битва чекистов с масонами»), ռուս ժամանակակից գրող Վիկտոր Պելևինի տասնչորսերորդ վեպն է, որը գրվել է 2016 թվականին և հրատարակվել է նույն տարվա սեպտեմբերի 7-ին «Էքսմո» հրատարակչության կողմից։
Առաջին հատվածը վեպից լույս է տեսել «Իզվեստիա» թերթում օգոստոսի 29-ին։


== Սյուժե ==
Գրքի նկարագրությունից. «Ինչպես հայտնի է, մեր երկրի միջազգային բարդ վիճակը բացատրվում է Ռուսաստանի ղեկավարության և համաշխարհային մասոնականության սուր հակասությամբ։ Բայց քչերն են հասկանում այս առճակատման արմատները, նրա ֆինանսական աստառն ու գաղտնախորհուրդ իմաստը։ Վիկտոր Պելևինի հիբրիդային վեպը պատռում է լռության շղարշը այս առեղծվածից՝ միաժամանակ պարզ ու մատչելի ձևով բացատրելով համաշխարհային քաղաքականության, տնտեսության, մշակույթի և մարդաբանության հիմնական խնդիրները»։
Գրքի գլխավոր հերոսները Մոժայսկիների ընտանիքի երեք սերունդներն են, որոնք ծառայում են Հայրենիքին 19-րդ, 20-րդ և 21-րդ դարերում։ Գիրքը բաղկացած է չորս մասից.

«Ոսկե բզեզ» «արտադրական պատմություն». գործողությունները տեղի են ունենում ֆոնդային բորսայում, ծանոթություն Մոժայսկիների տոհմի ներկայացուցիչներից մեկի՝ Կրիմպայ Մոժայսկու իրական և հնարովի խնդիրներին։
«Մոժայսկու ինքնաթիռը» «տիեզերական դրամա». ներկայացված է չեկիստների խորամանկ ծրագիրը պատմվածքի տեսքով, որը գրվել է 19-րդ դարի ռուս ազնվական Մարկիան Մոժայսկու անունից։ Այստեղ կա այն ժամանակվա լեզուն վերստեղծելու և երկու հարյուր տարի առաջվա և ժամանակակից ռուսաց լեզվի որոշ տարաձայնություններ առաջ բերելու փորձ։
«Խրամլագ» «պատմական ակնարկ». ընտանիքի ներկայացուցիչ Մաֆուսայիլ Մոժայսկին «պատմական ուրվագծով» ներկայացնում է 20-րդ դարը, ՆԳ ժողկոմին հաշվետվություններ է ուղարկում Գուլագ ճամբարի՝ Նովայա Զեմլյայում գտնվող Խրամլագ հեռավոր ստորաբաժանումից։
«Կապուստինի սխրանքը» «օպերատիվ էտյուդ». այստեղ ընթերցողին պարզ է դառնում, որ գրքի գլխավոր հերոսն ամենասկզբից Անվտանգության դաշնային ծառայության գեներալ Ֆեոդոր Միխայլովիչ Կապուստինն է, որը զբաղվում է չեկիստի համար սովորական գործերով. նա լվանում է բնակչության ուղեղները և ամեն գնով պաշտպանում է իր իշխանությունը։


== Նախատիպեր ==
Ռուս գրող և փիլիսոփա Դմիտրի Եվգենևիչ Գալկովսկին ներկայացված է գրքի՝ «Խրամլագ» անվանումով երրորդ մասում, որը վերապատմում է պրոֆեսոր Գոլգոֆսկու իբր գիտական հոդվածը աքսորված մասոնների մասին, որոնք Աստծու հետ շփվելու համար Նովայա Զեմլյա կղզեխմբում պորտալ են կառուցում, ձեռք էին բերել գերունակություններ և ծնունդ տվել խորհրդային ողջ գողական մշակույթին։


== Ծանոթագրություններ ==


== Արտաքին հղումներ ==
Виктор Пелевин сделал прогнозы относительно валюты / Известия
Виктор Пелевин написал свою версию «Бесов» / Известия
Կոնտակտային լարումներ

Կոնտակային լարումներ, արտաքին ուժերի ազդեցության ենթարկված դեֆորմացվող երկու մարմինների հպման կամ միացման տեղամասերում և դրանց
շրջակայքերում գործող լարումներ։
Կոնտակտային խնդիրների դասական տեսության մեջ կոնտակտային լարման որոշման համար ընդունվում է Հերցի հիպոթեզը, ըստ որի երկու տարբեր առաձգական մարմինների սեղմման խնդրում կոնտակտի տիրույթի չափերի փոքր լինելու պատճառով (մարմինների բնութագրիչ չափերի նկատմամբ) սեղմվող մարմինները փոխարինվում են առաձգական կիսատարածություններով։ Նշված դրվածքով կոնտակտային խնդիրների տեսության հիմնական հարցն է՝ որոշել Կոնտակտային լարման բաշխման օրենքը, ինչպես նաև կոնտակտի տիրույթի կոնֆիգուրացիան և երկու մարմինների փոխադարձ մոտեցման չափը։ Երկու մարմինների սեղմման նշված խնդրում (Հերցի խնդիր) կոնտակտային նորմալ լարումների բաշխումը գնդաձև մարմինների սեղմման և պ-քում. P-սեղմող ուժ, R1 և R2-գնդերի շառավիղները, P0՝ առավելագույն լարումը կոնտակտի Տ հարթակի կենտրոնում, P—լարումը այդ հարթակի կենտրոնից r հեռավորության վրա, a-հարթակի շառավիղը, A-կետ, որտեդ լարումը ամենամեծն է ների որոշումը բերվում է Ֆրեդհոլմի առաջին սեռի հավասարման լուծման, որը սովորաբար կատարվում է պոտենցիալի տեսության մեթոդներով։
Առանձնապես կարևոր նշանակություն ունի երկրորդ կարգի (մասնավորապես, գնդաձև և գլանային) մակերևույթներով ահմանափակված երկու մարմինների կոնտակտային խնդիրը։ Կոնտակտային լարման բաշխման օրենքի հիման վրա կատարվում է ինժեներական կոնստրուկցիաների և դրանց տարրերի կոնտակտային ամրության հաշվարկը, իսկ սեղմվող մարմինների փոխադարձ մոտեցման չափի հիման վրա՝ դրանց կոնտակտային կոշտության հաշվարկը։ Կոնտակտային լարման որոշումը կարևոր գործնական նշանակություն ունի գլորման առանցքակալների, ատամնավոր և որդնակային փոխանցումների անիվների, շարժակազմերի և ռելսերի, կամուրջների հենարանների, գնդային և գլանային գլդոնների, ինչպես նաև հիմնատակերի շինարարության, եռակցովի և սոսնձային միացումների ամրության հաշվարկներում։
Թի Փեյն

Ֆաhիմ Ռաշիդ Նաջիմ (անգլ.՝ Faheem Rashad Najm, սեպտեմբերի 30, 1984(1984-09-30), Թալահասի, ԱՄՆ), առավել հայնտի Թի Փեյն (T-Pain) բեմական կեղծանվամբ, ամերիկացի երգիչ, ռեփեր։ 
Մեկնարկային «Rappa Ternt Sanga» ալբոմը թողարկել է 2005 թվականին։ 2007 թվականին թողարկել է իր 2-րդ ալբոմը՝ «Epiphany» անվամբ, որը Billboard 200-ում գրավել է առաջին հորիզոնականը։ 2008 թվականին թողարկել է «Thr33 Ringz» ալբոմը։ 2011 թվականի դեկտեմբերի 6-ին թողարկել է «RevolveR» ալբոմը, որի թողարկման արարողությանը մասնակցել են Քրիս Բրաունը, Նի Յոն, Լիլ Ուեյնը, Պիտբուլը և Ուիզ Քալիֆան։ 2014 թվականին թողարկել է «Stoicville: The Phoenix» ալբոմը։ 
Իր ամբողջ կարիերայի ընթացքում օգտագործել և օգտագործում է ձայնի բարակեցման «Auto-Tune» ծրագիրը։


== Սկավառակագրություն ==
2005, Rappa Ternt Sanga
2007, Epiphany
2008, Thr33 Ringz
2009, The Instrumentals
2011, RevolveR
2014, Stoicville


== Փոփոխված ալբոմներ ==
2008, Pr33 Ringz
2011, PrEVOLVEr
2012, Stoic


== Ծանոթագրություններ ==


== Արտաքին հղումներ ==
Պաշտոնական կայք Archived 2017-09-02 at the Wayback Machine. (անգլ.)
Վրացական լարի

Լարի (վրաց.՝ ლარი), Վրաստանի դրամական միավորը։ Լարիի մանրը թեթրին է, 1 լարին = 100 թեթրի։
ISO 4217 կոդը GEL-ն է։ Շրջանառության մեջ է մտել 1995 թվականից նախագահ Էդուարդ Շևարդնաձեի իշխանության օրոք։
Ներկայումս շրջանառության մեջ են 1, 2, 5, 10, 20, 50 թեթրի, 1, 2 և 10 լարի մետաղադրամներ, և 1, 2, 5, 10, 20, 50, 100, 200 լարի թղթադրամներ։


== Մետաղադրամներ ==


=== 1993 թվականի նմուշի մետաղադրամներ ===
Մետաղադրամները շրջանառության մեջ են դրվել 1995 թվականին և մինչև հիմա հանդիսանում են օրինական վճարամիջոց։ Հատվել են Փարիզի դրամահատարանում։


=== 2006 թվականի նմուշի մետաղադրամներ ===


== Տես նաև ==
Վրաստանի հուշադրամներ


== Ծանոթագրություններ ==


== Արտաքին հղումներ ==
Լարիի մասին եւ փոխարժեքի դինամիկան՝ հայերեն(չաշխատող հղում)
Առաջին սեր (այլ կիրառումներ)

Առաջին սեր արտահայտությունը կարող է վերաբերել հետևյալին`

Առաջին սեր (վիպակ), Իվան Տուրգենևի վիպակը։
Առաջին սեր (ֆիլմ, 1968), Իվան Տուրգենևի համանուն վիպակի վրա նկարահանված խորհրդային ֆիլմ։
Առաջին սեր (ֆիլմ, 2001), ռեժիսոր Ռեվերժ Անսելմոյի 2001 թվականին նկարահանած ռոմանտիկ դրամա։ Սյուժեի հիմքում ընկած են երկու գրական ստեղծագործություններ՝ Իվան Սերգեևիչ Տուրգենևի «Առաջին սեր» վիպակը (1860) և Անտոն Պավլովիչ Չեխովի «Կինը» պատմվածքը (1891)։
Առաջին սեր (ֆիլմ, 2009), ռեժիսոր-պարուսույց Եգոր Դրուզինի 2009 թվականին նկարահանված ռուսական երիտասարդական երաժշտական ֆիլմ։
Թալքի

Թալքի, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Սեմպրոնիանո

Սեմպրոնիանո (իտալերեն՝ Semproniano), կոմունա Իտալիայում, գտնվում է Տոսկանա մարզում՝ Գրոսետո գավառում։
Բնակչությունը կազմում է 1307 մարդ (ըստ 2008 թվականի տվյալներով)։ Բնակչության միջին խտությունը՝ 16 մարդ/կմ²։ Զբաղեցնում է 81 կմ² տարածք։ Փոստային ինդեքս՝ 58055։ Հեռախոսային կոդը՝ 0564։
Սրբոց Վիկենտի Սարագոսացին և Անաստասիոս Պարսկացին հարգվում են որպես կոմունայի հովանավորներ։ Տոնակատարությունը հունվարի 22-ին է։


== Ժողովրդագրություն ==
Բնակչության գրաֆիկը․


== Համայնքի վարչակազմ ==
Հեռախոս։ 0564 986317
Էլեկտրոնային փոստ։ comsemp@tiscali.it
Պաշտոնական կայք։ http://www.comune.semproniano.gr.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Իյյոկի (գետ, թափվում է Լադոգա լիճ)

Իյյոկի (ռուս.՝ Иййоки), գետ Ռուսաստանում, հոսում է Կարելական ինքնավար հանրապետությունում և Լախդենպոխսկի շրջանում։ Հոսում է Իխալա, Լումիվաարա գյուղերի միջով։ Թափվում է Լադոգա լիճ։ Գետի երկարությունը 40 կմ է, ավազանի տարածքը 318 կմ2։
Վտակներ՝

Կալայոկի (թափվում է 24 կմ հեռավորության վրա, ձախ)
Տորոոյա (աջ)
Նիվաոյա (ձախ)


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և Լադոգա լճի ավազան։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000010726
Հիդրոլոգիական ուսումնասիրությունների կոդը - 102001072
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վրին Մեզ

Վրին Մեզ (ֆր.՝ Vrigne-Meuse), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 232 մարդ, բնակչության խտությունը` 52.25 մարդ/կմ²։ Բնակավայրը զբաղեցնում է 4.44 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 90 կմ հյուսիս-արևելք, Շառլվիլ Մեզիեր քաղաքից 13 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 171 աշխատունակ (15-64 տարեկան) բնակիչ, որոնցից ակտիվ էին 123-ը, իսկ ոչ ակտիվները` 48։ Ակտիվության ցուցանիշը կազմում է 71,9 %։ 123 աշխատունակ մարդկանցից աշխատել է 110 անձ (59 տղամարդ և 51 կին)։ Գործազուրկ են եղել 13 անձ (5 տղամարդ և 8 կին)։ 48 անաշխատունակներից 19-ը եղել են աշակերտներ կամ ուսանողներ, 12-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ադրբեջանի ազգային կոնսերվատորիա

Ադրբեջանի ազգային կոնսերվատորիա (ադրբ.՝ Azərbaycan Milli Konservatoriyası), Ադրբեջանի Հանրապետության կրթության նախարարության երաժշտական բարձրագույն ուսումնական հաստատություն Բաքվում։ Երաժշտական բարձրագույն դպրոցը ստեղծվել է 2000 թվականի հունիսի 13-ին Ադրբեջանի Հանրապետության նախագահ Հեյդար Ալիևի հրամանագրով։ Սիավուշ Քերիմին նշանակվել է Կոնսերվատորիայի ռեկտոր։
Կոնսերվատորիայի կարևոր առաքելությունն է` պրոֆեսիոնալ կադրերի պատրաստումը հանրապետության երաժշտական կյանքի բազմաճյուղ ոլորտներում` կատարողներ, կոմպոզիտորներ, երաժշտագետներ, երաժշտական խմբերի ղեկավարների, մշակութային կյանքի կազմակերպիչների և այլն։


== Գիտական լաբորատորիա ==
2003 թվականին Ազգային կոնսերվատորիայի կազմում ստեղծվել է գիտահետազոտական լաբորատորիա «Ազգային գործիքների բարելավում»։ 2011 թվականի դեկտեմբերի 28-ին Մուղամի միջազգային կենտրոնում տեղի ունեցավ հետազոտական լաբորատորիայի կողմից բարելավված գործիքների ներկայացում։


== Գրադարան ==
Հետպատերազմյան տարիներին կազմվել է հազվագյուտ լարային նվագարանների հարուստ հավաքածու։
Կոնսերվատորիայի գրադարանն ունի շուրջ 6000 նոտային և գրքային ֆոնդ, մեծ ձայնադարան՝ դասական և ժամանակակից երաժշտության ձայնագրություններով։


== Բաժիններ ==
Երաժշտության պատմություն և տեսություն
դաշնամուր
նվագախմբային գործիքներ
խմբավարություն
կոմպոզիցիա
երաժշտագիտություն


== Ծանոթագրություններ ==
(8049) 1996 FL2

(8049) 1996 FL2, աստերոիդ աստերոիդների հիմնական գոտում։ Հայտնաբերվել է 1996 թվականի մարտի 17-ին NEAT ծրագրի կողմից Հալեկալայում։
Միջին հեռավորությունը Արեգակից կազմում է 2,897837 ա. մ., առավելագույնը մոտենում է 2,7887 ա. մ. հեռավորության վրա և հեռանում 3,007 ա. մ.։ Արեգակի շուրջ մեկ ամբողջական պտույտ է կատարում 1801,81 երկրային օրվա ընթացքում, իր ուղեծրով շարժվելով միջինում 0,199799 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8049) 1996 FL2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արմեն Բայանդուրյան

Արմեն Սերգոյի Բայանդուրյան (սեպտեմբերի 12, 1953(1953-09-12), Խաչեն, Թեթրի Ծղարոյի մունիցիպալիտետ, Քվեմո Քարթլիի մարզ, Վրաստան), հայ բեմադրիչ, դերասան, արձակագիր, դրամատուրգ։ Թբիլիսիի Պետրոս Ադամյանի անվան պետական հայկական դրամատիկական թատրոնի գեղարվեստական ղեկավար (1994):


== Կենսագրություն ==
Արմեն Բայանդուրյանը ծնվել է 1953 թվականի սեպտեմբերի 12-ին, Վրաստանի Թեթրիծղարոյի մունիցիպալիտետի Դաղեթ-Խաչեն գյուղում։ Ավարտել է տեղի միջնակարգ դպրոցը և աշխատել գյուղի ակումբում։ Այնուհետև տեղափոխվել է Թբիլիսի և պետական հայկական դրամատիկական թատրոնում աշխատել որպես դերասան։ 1992 թվականին ավարտել է ԵՊՀ հոգեբանության ֆակուլտետը, 1999 թվականին՝ Երևանի գեղարվեստա-թատերական ինստիտուտի ռեժիսորական ֆակուլտետի հեռակա բաժինը։ Ավարտելու հետո վերադարձել է Թբիլիսի։ Շուրջ 10 թատերգությունների հեղինակ է, որոնք բեմադրվել են Թբիլիսիում, Երևանում և Վիեննայում։ 1994 թվականից ղեկավարում է Թբիլիսիի Պետրոս Ադամյանի անվան պետական հայկական դրամատիկական թատրոնը։ 2004 թվականին ընտրվել է Վրաստանի խորհրդարանի պատգամավոր։ Եղել է Վրաստանի հայերի փոխնախագահը, անդամակցում է Վրաստանի հայ գրողների «Վերնատուն» միությանը։


== Երկեր ==


=== Մամուլ ===
Դու միշտ կաս... (նկարչուհի Գայանե Խաչատրյանի հիշատակին)։ Կամուրջ, Թբիլիսի, Վրաստանի գրողների ստեղծագործական միություն, 2009, էջ 43-44։


== Պարգևներ ==
ՀՀ «Մովսես Խորենացի» մեդալ (1999)
Վրաստանի «Պատվո շքանշան» (2001)


== Ծանոթագրություններ ==